《闻邻寺粥》
宋代·陈起

寒釭旋擿动冥搜，泓玉摩研万象愁。
铁版响廊催早粥，铜壶添水易新筹。
一声鸡唱惊残梦，再听鸦群过小楼。
可惜秋光帷帟隔，料应河治五更收。

作者简介：陈起，字辅圣，沅江（今属湖南）人。仁宗景祐元年（一○三四）进士。历知宁乡、秭归、湘乡、萍乡等县（清嘉庆《沅江县志》卷二五）。嘉祐间为永州通判（清道光《永州府志》卷一八）。